Translate the text from Welsh to English.



 
Mae'r cynllun £30 miliwn, sy'n cynnwys £20\.7 miliwn gan yr UE, yn mynd i'r afael â'r risg uwch o lifogydd o ganlyniad i newid hinsawdd, ac mae hefyd yn gwella diogelwch ar y rhan hon o'r ffordd, oedd dros 50 mlwydd oed. Roedd y gwaith yn cynnwys cau wyth bwlch yn y llain ganol lle roedd cerbydau amaethyddol yn arfer croesi.  


Mae hefyd wedi darparu pedwar cilometr o lwybr teithio llesol newydd a gwell yn cysylltu Abergwyngregyn â Thal\-y\-bont, Llanfairfechan a Llwybr 5 o'r Rhwydwaith Beicio Cenedlaethol ar ôl ymgynghori â thrigolion Abergwyngregyn.  Mae grwpiau beicio wedi croesawu'r datblygiad.


Cafodd dwy lôn o draffig eu cadw ar agor ar yr A55 drwy gydol y gwaith.  

Wrth ddadorchuddio plac i gydnabod cwblhau'r cynllun yn swyddogol, dywedodd Lesley Griffiths:



> Mae'r cynllun hwn wedi darparu gwelliannau gwirioneddol i'r rhan hon o'r A55, gan ei gwneud yn fwy diogel ar gyfer y cyhoedd wrth iddyn nhw deithio, a chynyddu ei gallu i wrthsefyll newid hinsawdd.  Rydyn ni'n gwybod bod y rhan hon wedi dioddef llifogydd yn y gorffennol, a bydd y gwaith sydd bellach wedi cael ei gwblhau yn gwneud gwahaniaeth gwirioneddol wrth amddiffyn y ffordd.
> 
> 
> Rwyf hefyd yn falch iawn o weld y llwybr teithio llesol sy'n darparu cysylltiad hanfodol ar gyfer beicwyr a cherddwyr ar ran o'r llwybr hwn sy'n arbennig o hardd.  Mae'n dda gweld bod llawer o feicwyr eisoes yn defnyddio'r llwybr.
> 
> 
> Hoffwn i ddiolch i bawb oedd yn rhan o'r gwaith o wneud y gwelliannau pwysig hyn i gynyddu diogelwch, cydnerthedd a chyfleoedd ar gyfer teithio llesol.


Dywedodd y Gweinidog Newid Hinsawdd sydd â Chyfrifoldeb am Drafnidiaeth, Lee Waters:  



> Mae hyn yn newyddion gwych. Nid yn unig bydd y buddsoddiad hwn yn amddiffyn y rhan hon o'r ffordd rhag llifogydd, ond bydd hefyd yn annog rhagor o bobl i wneud teithiau lleol ar eu beiciau yn hytrach nac yn eu ceir, gan eu galluogi i wella eu hiechyd a'u lleisiant eu hun, a diogelu ein hamgylchedd ar yr un pryd.


Dywedodd John Mather o Cycling UK:



> Mae Cycling UK yn gwerthfawrogi yn fawr iawn yr ymdrechion a wnaed gan Lywodraeth Cymru, Cyngor Gwynedd a Chontractwyr Griffiths i ddarparu cyfleusterau newydd a gwell (llwybrau ar ac oddi ar y ffordd) ar gyfer beicwyr sy'n defnyddio Llwybr 5 o'r Rhwydwaith Beicio Cenedlaethol, fel rhan o'r gwelliannau i'r A55 a gafodd eu cwblhau yn ddiweddar rhwng Abergwyngregyn a Thai’r Meibion.
> 
> 
> Bydd y llwybrau newydd a gwell hyn yn gwneud llawer i wella diogelwch ar y ffyrdd a sicrhau bod beicio ar hyd arfordir gogledd Cymru yn fwy uniongyrchol, deniadol a chyfforddus ar gyfer pawb sy'n beicio (teithwyr llesol, clybiau beiciau a'r rhai sy'n beicio ar gyfer ymarfer corff neu hamdden). Rwy'n edrych ymlaen at weithio'n agos gyda Llywodraeth Cymru a rhanddeiliaid eraill, ac at eu helpu i ddarparu system drafnidiaeth integredig, hygyrch a chynaliadwy.


Dywedodd Richard Tidmarsh, Cyfarwyddwr Seilwaith Griffiths:



> Rydyn ni'n falch o fod yn rhan o'r prosiect hwn a bod wedi chwarae rôl wrth gwblhau'r cynllun yn llwyddiannus. Hoffwn i fanteisio ar y cyfle hwn i ddweud pa mor ddiolchgar ydw i i'n holl bartneriaid yn y gadwyn gyflenwi leol a rhanddeiliad sydd wedi gweithio gyda ni i wneud y diwrnod hwn yn bosibl. Hoffwn i hefyd ddiolch i'n timau adeiladu, sydd wedi gweithio'n ddi\-flin i sicrhau bod y prosiect hwn wedi cael ei gwblhau i'r safonau uchaf.


Dywedodd y Cynghorydd Berwyn Parry Jones, Aelod Cabinet Cyngor Gwynedd dros y Priffyrdd, Peirianneg a Gwasanaethau YGC:



> Mae wedi bod yn fraint helpu Llywodraeth Cymru i gwblhau'r cynllun gwella ar yr A55 rhwng Cyffyrdd 12 a 13\.
> 
> 
> Mae ein Peirianwyr a'n Hecolegwyr wedi bod yn goruchwylio'r gwelliannau diogelwch ar y rhan 2\.2 cilometr o'r ffordd ddeuol, sy'n cynnwys cael gwared ar fynediad uniongyrchol oddi ar yr A55, yn ogystal â chau'r wyth bwlch yn y llain ganol a oedd yn caniatáu i gerbydau araf groesi'r A55\.
> 
> 
> Rydyn ni'n awyddus i weld rhagor o bobl yn dewis teithio drwy gerdded neu feicio, felly mae wedi bod yn bleser cyfrannu at wella dros bedwar cilometr o gyfleusterau teithio llesol newydd a gwell.
> 
> 
> Rydyn ni'n hyderus y bydd y cynllun yn fuddiol iawn i'r gymuned leol, am fod y risg o lifogydd yn cael ei lleihau yn sylweddol yn yr ardal drwy adeiladu system ddraenio well a chwlfert mwy ar gyfer Afon Wig.







Translation:


 
The £30m scheme, which includes £20\.7m EU funding, addresses the increased risk of flooding due to climate change and also improves safety on the section which was over 50 years old.  Work included removing eight gaps in the central reservation where agricultural vehicles used to cross.  


It has also delivered over four kilometres of a new and improved active travel route linking Abergwyngregyn with Tal\-y\-bont, Llanfairfechan and National Cycle Network 5 after consultation with residents of Abergwyngregyn.  The development has been welcomed by cycling groups.


Two lanes of traffic were maintained on the A55 throughout the work.  

Unveiling a plaque to mark the official completion of the scheme Lesley Griffiths said:



> This scheme has delivered real improvements to this stretch of the A55, making it safer for the travelling public and increasing its resilience against the impact of climate change.  We know this stretch has suffered from flooding in the past, and the work which has now been completed will make a real difference in protecting the highway.
> 
> 
> I’m also very pleased to see the active route, which provides a vital link for cyclists and walkers on this particularly scenic section of the route.  It’s good to see the route already well\-used by cyclists.
> 
> 
> I’d like to thank all those involved for their work in delivering these important improvements to increase safety, resilience and active travel opportunities.


The Deputy Minister for Climate Change with responsibility for Transport, Lee Waters said:



> This is great news. Not only will this investment defend this stretch of road from flooding, it will also encourage more people to make local journeys by bike rather than use their cars, allowing them to improve their own health and wellbeing whilst protecting our environment.


John Mather from Cycling UK said:



> Cycling UK greatly appreciates the efforts made by the Welsh Government, Gwynedd Council and Griffiths Contractors to provide new and improved facilities (on and off\-road paths) for cyclists using NCN route 5 as part of the recently completed A55 Improvement between Abergwyngregyn and Tai’r Meibion.
> 
> 
> These new and improved paths will do much to improve road safety and make cycling along the North Wales coast more direct, attractive, and comfortable for all who cycle (active travellers, club cyclists and those who cycle for exercise and/or recreation). We look forward to working closely with the Welsh Government and other stakeholders and to helping them deliver an integrated, accessible and sustainable transport system.


Richard Tidmarsh, Infrastructure Director from Griffiths said:



> We are proud to have been a part of this project and to have played a role in its successful completion. I would like to take this opportunity to express my gratitude to all of our local supply chain partners and stakeholders who have worked with us to make this day possible. I would also like to thank our construction team, who have worked tirelessly to ensure that this project has been completed to the highest standards.


Councillor Berwyn Parry Jones, Cyngor Gwynedd’s Cabinet Member for the Highways, Engineering and YGC Service, said:



> It has been an honour to support Welsh Government to deliver the improvement scheme on the A55 between Junctions 12 and 13\.
> 
> 
> Our Engineers and Ecologists have been overseeing the safety improvements on the 2\.2 kilometre  stretch of the dual carriageway, which includes removing direct access off the A55, as well as closing eight gaps in the central reservation which allowed slow moving vehicles to cross the A55\.
> 
> 
> As we are eager to see more people choosing to travel on foot or by bike, so it has been a pleasure to contribute towards providing more than four kilometres of new and improved active travel facilities
> 
> 
> We are confident that the scheme will greatly benefit the local community as the risk of flooding is being reduced in the area through the construction of an improved drainage system and a larger culvert for the Afon Wig.